গুরু তুমি মনের মাঝে আছো সর্বদা, ভালোবাসি তোমাকে, তোমার রচনাকে, আর ভালোবাসি তোমার শৈল্পিক তাড়নাকে। তুমি সৃষ্টি করেছো তোমার অনন্য সাহিত্যভান্ডার। তাইতো আজ আমরা তোমার সৃষ্ট পথের ধূলিকণা। তুমি আমাদের বিশ্বকবি, তুমি নোবেল জয়ী। তোমার শিল্প সাধনায় অনন্য আমাদের সাহিত্য জগত। তুমি এমনই এক কবি, যার সাথে জড়িয়ে আছে  দুটো দেশ। কারণ, তুমি বিশ্বকবি, তুমিই আমাদের মাতৃভূমি-বাংলাদেশ আর মিত্রভূমি-ভারতের জাতীয় সংগীতের রচয়িতা। তুমি আমাদের দিয়েছো এক অসাধারণ জাতীয় সংগীত-যা আমাদের গর্ব-আত্মা-প্রাণ, আমাদের জাতীয় সত্তা। শান্তি-নিকেতনকে তুমি রচনা করেছ সাহিত্য আর শিল্পের এক স্বর্গভূমি। গুরু তুমি অনন্য, তুমি বিশ্বজনীন। ২৫শে বৈশাখ তুমি এসেছিলে এই ধরণীতলে, করেছো আমাদের সাহিত্যে সমৃদ্ধ। গুরু, তোমাকে জানাই মহা প্রণাম। সাথী, মোগলটুলী, চট্টগ্রাম।